Publication: Magyar Közlöny
Issue: MK-2001-96 (Year: 2001, Number: 96)
Era: 1990-2004
Section: a haderő-átalakítás során végrehajtott szervezeti változásokra — a 6/1987. (X. 15.) HM rendelettel kiadott és
Paragraph Index: 99

15. § A Szolgálati Szabályzat 105. pontja helyébe a következő rendelkezés lép: „105. A dandár (ezred) hadműveleti főnök közvetlenül a parancsnoknak van alárendelve. Szolgálati elöljárója a főnökség állományának, szakmai elöljárója az alegységek hadműveleti, kiképzési, műszaki és vegyivédelmi szakterületen tevékenykedő állománynak, valamint a törzstámogató alegységnek. A dandár (ezred) hadműveleti főnök felelős: a készenléttel, szolgálatokkal kapcsolatos tervek kidolgozásáért, folyamatos pontosításáért, a dandár (ezred) éves munkatervének, a kiképzés és a különböző rendezvények éves, időszakos és havi terveinek elkészítéséért és a végrehajtás megszervezéséért, a biztonsággal, a rezsim és őrzésvédelmi rendszabályok bevezetésével kapcsolatos feladatok végzéséért, a 24 órás őr- és ügyeleti szolgálatok ellátásának folyamatos biztosításáért, a dandár (ezred) működéséhez szükséges hadműveleti és kiképzési információk folyamatos gyűjtéséért, értékeléséért és a szükséges javaslatok megtételéért.”

Source: https://magyarkozlony.hu/hivatalos-lapok/2307349b62c043a4cc05e929ef6beb5a58ba9571/dokumentumok/89a2ab672c27f0b7000e446615c1c461c64c4e4a/letoltes